Ljubljana, 11.02.2019

**ZAPISNIK**

17. seje UO Zbornice knjižnih založnikov in knjigotržcev, dne 06. februarja 2019 ob 14.00 uri, v prostorih GZS Dimičeva 13, sejna soba v 4. nadstropju.

Prisotni: Bojan Švigelj, Janez Miš, Franc Kelih, Iva Premerl, Rudi Zaman, Helena Kraljič, Maruša Kmet, Marko Ručigaj, Tone Rode, Zdravko Kafol, Renata Zamida (JAK)

**Dnevni red:**

1. Aktualne panožne novice (Renata Zamida)
2. Pregled zapisnika 16. seje UO ZKZK
3. 34. SKS (finančno in vsebinsko)
4. Tema 7. tematske konference ZKZK 9.5.
5. Članstvo v IPA
6. Razno

Sejo je vodil predsednik UO ZKZK Bojan Švigelj, ugotovil je, da je seja sklepčna.

Ad. 1. Direktorica JAKa, Renata Zamida, je seznanila UO z načrti in aktivnostmi, tako strokovnimi, kot lobističnimi/političnimi. Raziskava Knjiga in bralci VI, bo zagotovo izvedena, njeni rezultati in ugotovitve bodo služili za pripravo nacionalne knjižne kampanje. Predlagala je, da ZKZK in DSZ pišeta pismo predsednici komisije za kulturo DZ, Violeti Tomič, z opozorilom na 10 letno krčenje panoge, potrebo po upoštevanju koalicijske zaveze po nižjem DDVju na knjige, ter nacionalni knjižni kampanji. JAK bo tekoče skliceval predstavnike vseh členov knjižne verige na sestanke o temeljnih problemih panoge. Opozorila je na pomanjkanje ustrezne panožne statistike. Direktor poskusi 1. oživiti lestvico Top 10 v knjigarnah (komunikacija z DZS, Učila) in 2. pripravi osnutek ankete za letno zbiranje prodajnih podatkov, po vzoru FEP/IPA statistike

Ad. 2. Zapisnik 16. seje se potrdi.

Ad. 3. Bilanca 34. SKS je pozitivna, če ne upoštevamo velik prostorski vložek partnerja CD. Nasprotno pa 5. pokritje pokaže visoko izgubo, ki bi se izničila šele ob 80% popustu na najem prostorov, kar je seveda nerealno. Še eno leto več se kaže, da SKS v taki obliki brez partnerstva s CDjem ne bi bil mogoč, oz. bi bil mogoč samo ob minimalno 70% podražitvi razstavnih prostorov.

Problem je veliko povpraševanje po prostoru v P1, ter nezadovoljstvo članov ZKZK, ki (upravičeno) opozarjajo, da je SKS njihova blagovna znamka ter pričakujejo večje prednosti pred nečlani. UO 35. SKS bo obravnaval možnost po povečanju cene v P1 samo za nečlane ZKZK.

Ad. 4. Tema 7. tematske konference bodo dobre prodajne prakse domačih in tujih založnikov

Ad. 5. Članarino IPA 1.500 CHF poravnajo za 2019 tretjinsko ZKZK, MKZ in Rokus Klett. Direktor članom UO tekoče prepošilja vso komunikacijo od FEP/IPA

Ad. 6. Člani so se seznanili z rokovnikom volilnih opravil za organe GZS 2019. Do 21. marca bomo (lahko tudi korespondenčno) morali določiti tričlansko volilno komisijo in namestnike ter število članov novih UO.

Bojan Švigelj, predsednik UO ZKZK

Zapisal Zdravko Kafol